জানতে চাইলে বিএসইসির নির্বাহী পরিচালক সাইফুর রহমান প্রথম আলোকে বলেন, ‘বাজারের সামগ্রিক পরিস্থিতি নিয়ে গতকাল বিকেল পাঁচটার পর শীর্ষ পর্যায়ের বেশ কয়েকটি ট্রেক হোল্ডার ও মার্চেন্ট ব্যাংকের শীর্ষ কর্মকর্তাদের জরুরি ভিত্তিতে আলোচনার জন্য ডাকা হয়েছিল। তাঁদের কাছে আমরা বাজার পতনের কারণ সম্পর্কে জানতে চেয়েছি। অধিকাংশ কর্মকর্তা জানিয়েছেন, মনস্তাত্ত্বিক ভীতি থেকে বিনিয়োগকারীরা শেয়ার বিক্রি করে দিচ্ছেন। এ অবস্থায় আমরা পতন ঠেকাতে প্রতিষ্ঠানগুলোর সহায়তা চেয়েছি এবং তাঁরা আমাদের এ বিষয়ে আশ্বস্ত করেছেন।’